ÜLIKÜLLUSLIK ELU
Tere tulemast meie saatesse!
Loodame, et tänane sõnum on teile õnnistuseks!
Me meeskond pakub teile ülistust ja sõnumi,
mis annab teile jõudu teekonnal, mis Jumalal on te jaoks.
Usume, et Jumala vägi on neis saadetes ja sõnumites
ning tahame nende läbi investeerida teistesse, kes meid vaatavad
ja vajavad julgustust oma ellu. Loodame, et saame seda pakkuda,
et tunned end üles ülestõstetuna, et Jumal on sinuga koos kõiges,
millega praegu tegeled.
Mõned päevad on kerged, mõned aga rasked,
kuid Jumal ei muutu selle keskel.
Loodan, et võid seda mõista. Kui sulle meeldib tänane saade,
anna meile kindlasti teada, tahaksime väga kuulda teilt.
Saatke oma palvesoovid, tahame seista teiega koos:
Kodulehel leiate sõnumeid ja muid materjale, mis on teile abiks:
Vaadake kindlasti neid, loodan, et need on teile õnnistuseks.
Nüüd alustame oma saatega. Loodame, et teile meeldib.
Suur aitäh vaatamast!
VÄGI TEMA NIMES Jonathan James & Mike Harvie
Leian oma kodu Su armastuses
Kõik, mis mul on Sul annan
Annan oma elu et sind ülistada
Su päästvat armu meeles pean
Sinuga koos on jälle lootus
Pääste Su vere läbi vabastas mu
Sinuga koos vabadus on tõeline
Pääste Jeesuse väe läbi Vägi, mis vabastas mu
Ta nimes on vägi Ta nimes on vägi
Jeesuse nimes on vägi
Ta nimes on tervenemine Ta nimes on tervenemine
Jeesuse nimes on tervenemine
Sinuga koos on jälle lootus
Pääste Su vere läbi vabastas mu
Sinuga koos vabadus on tõeline
Pääste Jeesuse väe läbi Vägi, mis vabastas mu
Tahan rääkida teile kui juhtidele. Olete kõik siin täna,
sest te kas juhite midagi praegu või tahaksite juhtida.
Kui sind toodi koos kogudusetiimiga, usuvad nad, et oled juht.
Usuvad sinusse kui juhti, näevad, et teis on see potentsiaal.
Teate kindlasti nagu minagi,
et niipea kui hakkate koguduses mida tahes juhtima,
tekib kohe tohutu segadus.
Juba seetõttu, et me ei tea, kuidas üksteist kutsudagi.
Juht? Oo, juht!
Äkitselt astuvad inimesed sammu tagasi, sest oled.. juht!
Kuidas me su juhtimist kirjeldame? Nimetame neid algul tööharude järgi.
Ütleme: olen osakonnajuht. Hästi! Millise osakonna?
Olen projektijuht! Olen väikegrupijuht!
Juba lihtsam! Ülistusjuht? Noortejuht, lastekirikujuht.
Sotsiaalprojektijuht. Sellised tööharunimetused.
Siis saavad neist sujuvalt ametinimetused.
Mõnedest saavad ametlikud juhid.
Sind hakatakse kutsuma pastoriks.
Kui oled juht ja pastor, võtavad inimesed kaks sammu tagasi,
kummarduvad austusest, sest oled pastor!
Pastor!
Olete te vanempastor?
Juhtiv pastor, abipastor, tegevpastor, algpastor, pastor emeeritus?
Kes te olete?
Mõned teist on vanemad.
Täpselt nii!
Mõned aga diakonid. Veel hullem!
Mõned töötavad kirikuga seotud projektides, seega on ülevaatajad.
Mõnda kutsutakse vaimulikuks või nagu Nicky Gumbelit - vikaariks.
Meil on sellised ametinimetused.
Superintendent, piiskop, peadiakon ja nii edasi.
Et asja kõigile "selgemaks" teha, paneme need kokku.
Meil on siis ülistuspastor ja ülistusjuht
ja pole eriti kindel, kes kelle üle on, kui peab asju lahendama.
Siis on veel teenimisandide tiitlid: apostlid, prohvetid,
evangelistid, pastorid, õpetajad. Kas pole tore?
Ei-ei, ma olen õpetav vanem. Ma olen ka selline olnud.
Teame kõik, et juhid täidavad erinevaid rolle.
Peaksin olema poliitik, peaksin olema rahutegija,
peaksin olema vaimne ema ja isa, peaksin olema õde või vend,
elutark nõuandja, usaldusmees. Õige varsti hoiad peast kinni!
Kuid peaksid lihtsalt juht olema, lihtsalt juht.
Naerad või oled meeleheitel, ma ei tea, mis see sulle tähendab,
kuid need tiitlid dikteerivad, kuidas inimesed meile lähenevad.
Kui inimesed tajuvad, et olen pastor, direktor, mis tahes,
mõjutab see, kuidas nad minusse suhtuvad
ja veel enam, kuidas ennast näen.
Kui näed end: olen pastor, vanem jne., mõjutab see kõiki.
Kui kokku saate, liiguvad igasugused sõnumid:
kes me oleme ja kuidas me praegu suhestume juhtimisarendamises jne.
Näen, et iga päev ma žongleerin nende nimetustega,
igasühes neist on tõde, neis on plusse ja miinuseid.
Vahel soovin, et mul poleks teatud silti küljes.
Vahel on suur oht seotud teatud tiitli kandmisega
ja alati kaasneb vastutus.
Vahel on asi selles, et näen ennast teatud rollis,
kui mingi olukorraga tegelen.
Teinekord näeb teine inimene mind mingis rollis ja ma ei märganud.
Äkki mõistan: oi, vale roll!
Nad tajuvad vestlust teistmoodi,
see mõjutab, kuidas nad mind näevad, mida minult ootavad
ja seetõttu ka mu võimet neid efektiivselt aidata.
Mis tahes päeval võin leida end siia kontorisse kõndimas
ja äkitselt peab mul pastorimüts peas olema!
Vestlustest saab selgeks, et see inimene kohtleb mind kui pastorit.
Minust saab see soe, aval inimene, kelle juurest tuled alati ära
tundes end paremini, sest kõik armastavad pastorit.
Kogu pastori isikus pole midagi negatiivset.
Kas karjane teeb oma lammastele midagi negatiivset?
Väga vähe - toidab neid, juhib neid, kaitseb, viib neid heale maale,
kui keegi teelt eksib, läheb pastor ja toob ta tagasi. Head inimesed!
Kui inimesed minu juurde tulevad ja tajuvad, et mul pastorimüts peas,
pean kindlasti selles rollis olema, muidu valmistan neile pettumuse.
Selle rolliga kaasneb ka suur vastutus, tohutu vastutus,
sest inimesed tulevad minu kui pastori juurde asjadega,
millega nad muidu ei tuleks, kui oleks mõni teine müts peas.
See vastutus on kaalukas ühe tõelise pastori meeles.
Tegelikult on aga ainult üks pastor ja karjane - Jeesus, hea karjane.
Kõik me, kes püüame kanda pastoritiitlit,
paljudel on see töökirjelduses või vabatahtliku ülesandes,
teil on see silt, kuid tegelikult on asi Jeesuses,
Tema on Ülemkarjane ja me järgime Tema südant inimeste järele,
Tema põhimõtteid inimeste jaoks, peame meeles, et selle karjase süda
on Püha Vaimu läbi iga uskliku sees.
Nii et pastoriinstinkt ja eetika on kõigi sees, keda püüame juhtida.
Kui Jeesus rahvahulki nägi, oli Tal kaastunne. Miks?
Sest nad olid kui lambad, kel pole karjast.
Nagu inimesed, kel pole pastorit. Mis Ta tegi?
Ta aitas neid, õpetas neid, hoolitses nende eest -
tegi, mida pastorid teevad.
Et olla hea pastor, pead inimesi armastama ja püüdma neid mõista.
Inimesed on keerulised, imelised, inimesed on erakordsed,
inimesed ajavad sind hulluks!
Nägin ka, et selle mütsiga kaasneb palju ohte.
Üks on kindlasti: mina võin haiget saada.
Võin kohe kõvasti haiget saada.
Sest pastor kipub inimestesse uskuma, annab end neile,
annab oma elu lammaste eest, kui kasutada jumalikku võrdpilti.
Siis nad aga lähevad ja jätavad meid, räägivad meist halba
ja väänavad me sõnu.
Pehme südamega pastorid võivad haiget saada ja me peame end kaitsma.
Leidsin ka, et pastoreid on alati vaja.
On kena, kui sind vajatakse. Meile meeldib meeldida.
On kena, kui sind vajatakse, kui inimesed tahavad sinuga rääkida.
Väike oht on pastoritel ja juhtidel, et neil tekib sõltuvus olla vajatud.
Seega nõustavad inimesi lõputult, sest see paneb neid hästi tundma.
Tegelevad inimeste eludega, aga see on nende enda jaoks.
Nii et on ohud, vastutus, oskused.
Kui oled pastor, kannad seda mütsi, siis anna endast parim!
Võta jumalik karjane eeskujuks pastoriametis.
Siis lähen oma päevaga edasi ja satun järgmisse vestlusse.
Keset vestlust avastan, et mul on ikka veel pastorimüts peas.
Vale müts! See inimene arvab, et olen prohvet.
Ta arvab, et olen prohvet!
Äkitselt pean juhina olema selline leidlik, otsustav juht,
kes annab neile: "nii ütleb Issand" selgituse nende olukorra kohta.
Oh sa poiss! Seda mütsi ma küll pähe ei jäta!
Selle mütsiga - prohvetimütsiga kaasneb tohutu vastutus.
Asi on selles, et Jumala rahvas otsib abi ja nad tulevad juhtide juurde.
Nad ei pruugi sind prohvetiks hüüda, kuid kohtlevad ikka vastavalt.
Nad küsivad sult: mis ma peaksin tegema?
Loodad, et küsivad Jumalalt ka, kuid tegelikult küsivad sinult. Miks?
Sest oled juht. Juhid peavad ju teadma neid asju!
Juhid on prohvetlikud. Ja ma mõistan: nad tahavad vastuseid,
nad tulevad minu kui Jumala häälekandja juurde,
kes ütleks: peaksid abielluma temaga, mitte temaga.. jne.
See annab meile palju võimu. Ja kuidas veel! Hirmutavalt palju.
Peaksime kartma, tõesti. Peaksime kandma seda nii hoolikalt.
Inimesed võivad eeldada, et me kanname Jumala häält.
Prohveti vastutus on kaalukas. Prohvetid peavad tundma Jumala Sõna.
Nad peavad teadma, mida Jumal asjade kohta ütleb,
mitte mida ühiskond arvab, vaid mida Jumal ütleb.
Peavad ka inimesi mõistma ja siduma need kaks osa:
selge Jumala Sõna ja keeruline inimvajadus -
see on prohvetliku sõna olemus.
Kui olen Jumala prohvet, pean ütlema, mida Jumal ütleb,
mitte oma arvamust. Pean tundma Ta Sõna.
Pean ütlema inimestele nii nagu Jumal seda ütleks.
See on suur asi neile, kes nii teenivad.
Inimesed tulevad nõu saama, siis pean rääkima nagu Jumal seda teeks.
Vahel on Jumal väga must-valge, siis võin seda teha.
Vahel on Jumal "hall", võin ka olla. Vahel ütleb Jumal: sina vali,
ma ei ütle: "nii ütleb Issand", pean selle edastama, et oleks abi.
Arvan, et kanname prohvetimütsi igakord kui jutlustame, kuulutame,
jagame visiooni ja julgustame inimesi
ja seetõttu peavad inimesed meid Jumala hääleks.
Juhid, ärge laske inimestel teha teist isiklikku Jumala häält.
Laske neil lugu pidada sellest, et Jumal kasutab teid,
kuid ärge laske neil endast Jumalat teha, ära lase seda endale pähe.
Ära lase sel kunagi takistada Jumala Sõna voolu Ta rahvale,
sest hakkad endast liialt arvama.
On vaja tõesti oskust, tarkust ja väga lähedast suhet Jumalaga,
et kanda prohvetimütsi.
Mul oleks nüüd kohvi vaja. Olen juba pastor ja prohvet olnud.
Tihe hommik, astun Starbucksi, võtan kohvi ja istun maha.
Keegi tuleb alati, sest olen nii tore mees ja küsib:
on sul 5 minutit, Steve?
Istuvad ja hakkavad pihta. Mul on ikka veel prohvetimüts peas.
Hakkavad rääkima ja mõtlen: oh häda, vale müts!
See pole isegi pastorimüts, ei-ei.
Nüüd nad tahavad hoopis seda - preestrit!
Kuna juhte peetakse ka preestriteks. Äkitselt olen see mõistev juht,
kellele nad võivad kõik oma patud tunnistada ja rõõmsalt lahkuda.
Juhid, teid koheldakse kui vaimset prügikasti.
Inimesed tulevad: tegin pattu, olen kohutav, tegin seda ja seda..
Valavad selle sulle kaela, sest sul on see müts peas.
Sa ei märganudki, aga nende jaoks on see sul peas ja nad käituvad vastavalt.
Kui sa ei taipa, et asi läheb nii, võid saada nii palju prahti kaela,
et sul peab juhina olema strateegia, kuidas tegeleda inimeste muredega,
kui sul preestrimüts peas on.
Mõned inimesed ei taha nõu, kui meiega rääkima tulevad.
Nad otsivad vaid kuuljat kõrva ja kohta, kuhu oma valu anda.
Ja nad valavad seda meie peale, nii et võtame selle enda sisse.
Kui sa sellega hästi toime ei tule, võib see valu su meeleolu muuta,
võib su päeva muuta.
Kuhu see mu sees läheb? Kas see üldse läheb minusse?
Peame looma strateegiad, et viia inimeste valu õigesse kohta -
Jeesuse Kristuse ristile ega lase seda endasse ega võta enda peale.
Üks väga tark pastorist sõber, mu vaimne isa, küsis aastaid tagasi,
väike muie silmis, kui rääkisime pastoritööst.
Ta küsis: "Kellega sa eile öösel magasid?"
Mis mõttes? Kayga muidugi!
Ta mõtles selle all: kas läksid eile pärast seda kõike koju
ja rääkisid sellest Kayga terve õhtu,
siis läksite magama, lamasite seal ja rääkisite paarist, kes lahutavad;
Billy'st, kes tegi seda ja toda ja veel kellestki teisest koguduses?
Kas "võtsid koguduse voodisse kaasa"?
Kui oled preesterlik inimene, siis see on oht, mis tekib.
Lubad inimestel kõik enda juurde tuua, kuid ei lähe sellega magama.
Preestri tegelik vastutus on võtta inimeste valu
ja aidata neil see Jumala kätte anda.
Nad seovad, on vahelüliks, aitavad neid.
Vanas Testamendis oli Leevi suguharu preestrite suguharu,
nad olid jumalasulased. Leevi tähendab "liidetud".
Leviitide ülesanne oli liita patune inimkond püha Jumalaga.
Kõrbes nad marssisid seaduselaeka e. Jumala pildi ja inimeste vahel.
Kui peatusid, olid nad kogudusetelgi ja inimeste vahel.
Nad olid vahendajaks, vahelüliks. Liitsid Jumala ja inimesed.
Uue lepingu Sõna järgi oleme me kõik preestrid,
kuid me ei unusta iial oma vastutust liita inimesi Jumalaga.
Jumalaga, kes neid päästab, kelle armust on küllalt,
ja kes toob neile lootust.
Kui inimesed peavad sind preestriks või arvad end ise see olevat,
pead arendama oskusi, mis hoiavad sind tervena ja aitavad neil saada abi.
Küll on ikka päev! Joon kohvi, tõusen üles ja keegi koputab õlale:
"Kuule Steve, kas võiksime rääkida minu teenistusest?"
Sinu teenistusest?
"Jaa, mul on üks projekt ja ma tahan rääkida kogudusejuhiga."
Mina mõtlen: hästi, prohvet? Pastor? Pole kindel.
Mis müts, mis müts? Kui natuke juba räägime, mõistan:
selle jaoks pean kindlasti poliitik olema!
Äkki on see inimene mind pannud juhirolli, kellega lobitööd teha.
Teevad lobitööd, et oma projekti tutvustada:
"Hei Steve, kas pole lahe, kui.. Võin seda teha..."
Vahel juhina tead koheselt: mitte mingil juhul!
Tead, et see ei sobi me koguduse kultuuri, stiiliga. See lihtsalt ei sobi.
Siis pead poliitiliseks muutuma, sest pead seda inimest hoidma,
pead kogudust hoidma, kogu olukorda valdama,
nii et kasutad kõikvõimalikke strateegiaid.
"Kas poleks lahe lisada see koguduse teadetesse!"
Mõtled: see ei juhtu mitte mingil juhul!
Kuid päris niimoodi sa öelda ei saa! Pead ilusti ütlema.
See muutub selliseks.. Kahtlesin, kas kasutan "poliitikut",
sest tavaliselt me ei seosta vaimulikke juhte poliitikaga.
Nende õudsate poliitikutega ma küll tegemist ei tee.
Tegelikult: et olla hea kristlik juht, pead olema poliitik.
Vaatasin poliitiku definitsiooni:
valitsusega seotud organisatsioonide
juhtimise ja loomise teooria ja praktika.
Juhid juhivad kogudusi. Ei, kogudusevanemad teevad seda.
Kui oled juht, siis valdad seda osa, mille juht sa oled.
Seal on inimestejuhtimine ja poliitilised kaalutlused.
Teine definitsioon: poliitika on tegevus, mis on seotud
konkreetsete taktikate arutlemise, loomise ja elluviimisega,
mitte vaid riigijuhtimisega.
Pole vingemaid väitlejaid kui kristlased.
Me teeme seda lõputult.
Siis viime ellu konkreetseid kristlikke taktikaid
ja püüame neid oma inimeste eludes rakendada.
Osa sellest definitsioonist. Veel üks: poliitika on
omavaheliste suhete täielikkus teatud eluvaldkonnas,
mis sisaldab võimu, meelevalda või mõju..
Maxwell ütles: juhtimine on mõju. ..ja on võimeline manipuleerima.
See meile ei meeldi!
Kõigis me suhetes juhtidena on võimu, meelevalda, mõju
ja manipulatsiooni.
Me lihtsalt ei kasuta manipulatsiooni halvasti.
Teid on kogu selle konverentsi aja manipuleeritud!
Sind manipuleeriti uskuma, et Jumala Sõna on tõde,
et Ta on sinu poolt ja et Ta on hea! Võin jätkata.
Manipuleerimine ei pea negatiivne olema.
See on protsess, kus aitame inimestel jõuda, kuhu Jumal tahab.
Et seda hästi teha, on vaja oskusi ja tarkust juhtimises.
Tohutu vastutus. Pealegi, kui sead visiooni.
"Tule minu meeskonda, olen lastekiriku juht!"
Kui oled poliitik, on sul manifest ja inimesed hääletavad.
Nad hääletavad oma jalgadega - tulevad ja teenivad, annavad.
See on tohutu vastutus, peame hoidma tasakaalu konkureerivate osade vahel
püüdma rakendada jumalariigi väärtusi me keerulises ühiskonnas.
Selle mütsiga peame olema täpselt sellised, nagu Jeesus ütles:
pead olema arukas kui madu, aga süütu kui tuvi.
Peame olema targad, arukad, peame tundma turgu, inimesi,
teadma, mis maailmas toimub, kuid säilitama oma aususe ja siiruse,
mitte kasutama oma meelevalda isekalt ega ebapühadel motiividel.
Tõlge: Riina Karik